รัฐบาลไทย-ข่าวทำเนียบรัฐบาล-กรมเจ้าท่า กระทรวงคมนาคม นำเรือ รถ พร้อมเจ้าหน้าที่ เร่งช่วยเหลือประชาชนผู้ประสบภัยจากพายุ "โนรู"
วันพุธที่ 5 ตุลาคม 2565
กรมเจ้าท่า กระทรวงคมนาคม นําเรือ รถ พร้อมเจ้าหน้าที่ เร่งช่วยเหลือประชาชนผู้ประสบภัยจากพายุ "โนรู"
...
กรมเจ้าท่า กระทรวงคมนาคม นําเรือ รถ พร้อมเจ้าหน้าที่ เร่งช่วยเหลือประชาชนผู้ประสบภัยจากพายุ "โนรู"
ตามที่รัฐบาลมีความเป็นห่วงประชาชนที่ได้รับผลกระทบจากอุทกภัยจากพายุโนรูในหลายพื้นที่ ซึ่งปัจจุบันได้ลดระดับเป็นพายุดีเปรสชัน พัดเข้าประเทศไทยตั้งแต่วันที่ 29 กันยายน 2565 กระทรวงคมนาคม โดยรัฐมนตรีว่าการกระทรวงคมนาคม นายศักดิ์สยาม ชิดชอบ และรัฐมนตรีช่วยว่าการกระทรวงคมนาคม นายอธิรัฐ รัตนเศรษฐ ได้มอบหมายให้นายสรพงศ์ ไพฑูรย์พงษ์ รองปลัดกระทรวงคมนาคม รักษาราชการแทนอธิบดีกรมเจ้าท่า ดําเนินการเร่งช่วยเหลือผู้ประสบภัย โดยในวันที่ 4 ตุลาคม 2565 กรมเจ้าท่า ได้เข้าช่วยเหลือผู้ประสบอุทกภัย โดยตั้งศูนย์อํานวยการ 20 จุด จัดเจ้าหน้าที่ 170 นาย เรือพระราชทาน 20 ลํา เรือท้องแบน 7 ลํา เรือตรวจการณ์ 21 ลํา รถ 43 คัน บรรจุกระสอบทราย 7,100 ถุง แจกน้ําดื่ม 2,902 ขวด เนื่องจากยังคงมีฝน ตกหนักถึงหนักมากในหลายพื้นที่ ดังนี้
1. สํานักงานเจ้าท่าภูมิภาคที่ 1 ประกอบด้วย สํานักงานเจ้าท่าภูมิภาคสาขาเชียงใหม่ นครสวรรค์ เชียงราย พิษณุโลก แพร่ การปฏิบัติงานในวันนี้
สาขาเชียงใหม่ ร่วมกับสํานักงานพัฒนาและบํารุงรักษาทางน้ําที่ 7 ร่วมประชุมวางแผนการปฏิบัติงานและเข้าร่วมสนับสนุนกับหน่วยงานในพื้นที่ ให้การช่วยเหลือพี่น้องประชาชนจังหวัดเชียงใหม่ นําทรายมาลงให้กับทางศูนย์ช่วยเหลือที่จังหวัด โดยนําเครื่องจักรรถยก 6 ล้อ เรือพระราชทานจํานวน 2 ลํา เพื่อเตรียมการตามภารกิจในการช่วยเหลือ ดําเนินการขนทรายบรรจุกระสอบสร้างแนวป้องกันให้กับพี่น้องประชาชน และได้เข้าไปในพื้นที่บริเวณหมู่บ้านเวียงทอง จังหวัดเชียงใหม่ สนับสนุนเรือ ช่วยแจกอาหาร น้ําดื่ม
สาขาเชียงราย ลงพื้นที่จังหวัดพะเยา อ.ดอกคําใต้ และ อ.ภูกามยาว มอบกระสอบสําหรับบรรจุทราย จํานวน 1,500 ใบ น้ําดื่ม จํานวน 552 ขวด และลงพื้นที่ตําบลศรีดอนชัย อ.เชียงของ จังหวัดเชียงราย มอบกระสอบบรรจุทราย จํานวน 500 ใบ และน้ําดื่ม จํานวน 480 ขวด และได้แนะนําการแก้ไขปัญหาให้กับท้องถิ่น โดยการขุดลอกรักษาสภาพลําน้ํา เพื่อขยายร่องน้ํา เป็นการเพิ่มพื้นที่รับน้ําในอนาคตด้วย
สาขานครสวรรค์ลงพื้นที่ ตําบลหาดทนง และ ตําบลเกาะเทโพ จังหวัดอุทัยธานี แจกจ่ายน้ําดื่มสะอาดให้แก่ประชาชนผู้ประสบอุทกภัย และเจ้าหน้าที่ทางหลวงชนบท จํานวน 120 ขวด
2. สํานักงานเจ้าท่าภูมิภาคที่ 2 ประกอบด้วย สํานักงานเจ้าท่าภูมิภาคสาขาอยุธยา สุพรรณบุรี ลพบุรี นนทบุรี
สาขาอยุธยา รถยนต์ 3 คัน เรือจํานวน 4 ลํา ในการเดินทางให้กับประชาชนในพื้นที่ เจ้าหน้าที่ประจําศูนย์เฝ้าระวัง จํานวน 16 นาย ปริมาณน้ําท้ายเขื่อนเจ้าพระยา ไหลผ่าน C13 ท้ายเขื่อนเจ้าพระยา 2,681 ลบ.ม./วินาทีเมื่อวาน 2,643 ลบ.ม./วินาทีปริมาณน้ําไหลผ่านเพิ่มขึ้น 38 ลบ.ม./วินาทีระดับน้ําที่ C35 บ้านป้อม พระนครศรีอยุธยา ระดับตลิ่ง 4.35 ม. ระดับน้ํา 5.53 ม. เมื่อวาน 5.46 ม. ระดับน้ําเพิ่มขึ้น 7ซม. ระดับน้ําที่สถานี S.26 (เขื่อนพระรามหก) อ.ท่าเรือ จ.พระนครศรีอยุธยา ระบาย 906ลบ.ม./วินาทีระดับตลิ่ง 8 ม. ระดับน้ํา 8.99 ม. เมื่อวาน 8.47 ม. ระดับน้ําเพิ่มขึ้น 52 ซม. สถานี S.5 (สะพานปรีดี-ธํารง) อ.พระนครศรีอยุธยา จ.พระนครศรีอยุธยา ระดับตลิ่ง 4.70 ม. ระดับน้ํา 4.62 ม. เมื่อวาน 4.44 ม. ระดับน้ําเพิ่มขึ้น 18 ซม. สถานการณ์น้ําโดยรวม ระดับน้ําและปริมาณน้ําในแม่น้ําเจ้าพระยา และแม่น้ําป่าสัก มีปริมาณน้ําเพิ่มขึ้นอย่างต่อเนื่อง
สาขาสุพรรณบุรีรถยนต์ 3 คัน เรือ 1 ลํา เจ้าหน้าที่ประจําศูนย์เฝ้าระวัง 8 นาย ปริมาณน้ําไหลผ่านของเขื่อนเจ้าพระยาอยู่ที่ 2,681 ลบ.ม./วินาทีปริมาณน้ําเหนือเขื่อน 17.30 ม. ปริมาณน้ําท้ายเขื่อน 16.32 ม. และปริมาณน้ําไหลผ่านที่ประตูระบายน้ําโพธิ์พระยา ระบายน้ําที่ 237.01 ลบ.ม./วินาทีเหนือประตูน้ําโพธิ์พระยา 6.31 ม. ท้ายประตูน้ําโพธิ์พระยา 5.80 ม. ทําให้ น้ําล้นตลิ่งในพื้นที่ลุ่มต่ําริมฝั่งแม่น้ําท่าจีนในบางพื้นที่ อําเภอเมือง อําเภอบางปลาม้า และอําเภอสองพี่น้อง จังหวัดสุพรรณบุรีสถานการณ์น้ําโดยรวม ระดับน้ําและปริมาณน้ําแม่น้ําเจ้าพระยาและแม่น้ําท่าจีนเริ่มมีแนวโน้มเพิ่มขึ้นอย่างต่อเนื่อง
สาขาลพบุรีเจ้าหน้าที่ประจําศูนย์เฝ้าระวัง 5 นาย รถ 3 คัน เรือ 1 ลํา สําหรับปริมาณน้ําเขื่อนป่าสักชลสิทธิ์ ปริมาณน้ําไหลลงอ่าง 1,768 ลบ.ม./วินาที(152 ล้าน ลบ.ม./วัน) เพิ่มขึ้น 398 ลบ.ม./วินาทีระบายน้ําออก 600.64 ลบ.ม./วินาที(51.89 ล้าน ลบ.ม./วัน) – เท่าเดิม ปริมาณน้ําในอ่างเก็บน้ํา 946 ล้าน ลบ.ม. เพิ่มขึ้น 100 ล้าน ลบ.ม. คิดเป็น 98.54 % ของความจุ
(960 ล้าน ลบ.ม.)
3. สํานักงานเจ้าท่าภูมิภาคที่ 7 ประกอบด้วย สํานักงานเจ้าท่าภูมิภาคสาขาขอนแก่น หนองคาย อุบลราชธานี นครราชสีมา นครพนม โดยบูรณาการสํานักงานพัฒนาและบํารุงรักษาทางน้ําที่ 8 เข้าช่วยเหลือผู้ประสบอุทกภัย
สาขานครราชสีมา ได้จัดเจ้าหน้าที่พร้อมยานพาหนะ ลงพื้นที่ ช่วยเหลือผู้ประสบอุทกภัยน้ําท่วมชุมชนบ้านอ้อ ต.กําปัง อ.โนนไทย จ.นครราชสีมา โดยรับส่งประชาชนในพื้นที่ประสบอุทกภัย จํานวน 25 คน 3 เที่ยวเรือ และขนย้ายสิ่งของ 3 ครัวเรือน และสํานักงานเจ้าท่าภูมิภาคสาขาหนองคาย ร่วมกับ มทบ.28 และ ศูนย์ช่วยเหลือผู้ประสบอุทกภัยจังหวัดเลย จัดเตรียมเครื่องอุปโภค-บริโภค และกรอกถุงทรายเพื่อนําไปช่วยเหลือผู้ประสบอุทกภัยในพื้นที่จังหวัดเลย
สาขาหนองคาย จัดเจ้าหน้าที่ 4 นาย พร้อมรถยนต์ 2 คัน เรือ 2 ลํา ร่วมกับ มทบ.28 และ ศูนย์ช่วยเหลือผู้ประสบอุทกภัยจังหวัดเลย จัดเตรียมเครื่องอุปโภค-บริโภค และกรอกถุงทรายเพื่อนําไปช่วยเหลือผู้ประสบอุทกภัยในพื้นที่จังหวัดเลย
สาขาขอนแก่น เข้าช่วยเหลือผู้ประสบอุทกภัยพื้นที่บ้านพรหมนิมิต ต.โคกสี อ.เมือง จ.ขอนแก่น จํานวน 10 คน เที่ยวเรือ 5 เที่ยว
สาขาอุบลราชธานี บูรณาการกับจังหวัดอุบลราชธานี ปภ. และเทศบาลเมืองวารินชําราบ ช่วยเหลือผู้ประสบอุทกภัยในพื้นที่ อ.วารินชําราบ 3 ชุมชน ประกอบด้วย ชุมชนท่าบ้งมั่ง ชุมชนดีงาม อ.วารินชําราบ และชุมชนบัวชมพูรีสอร์ท บ้านทุ่งบูรพา หมู่ที่ 10ต.แจระแม อ.เมือง จังหวัดอุบลราชธานี จํานวน 10 เที่ยว รวม 55 คน 10 ครัวเรือน และแจกจ่ายน้ําดื่มจํานวน 50 แพ็ค และสาขานครพนม จัดเจ้าหน้าที่พร้อมยานพาหนะเข้าให้ความช่วยเหลือประชาชนที่ประสบอุทกภัยในพื้นที่ทันทีที่ได้รับแจ้งเหตุ และจัดเจ้าหน้าที่ติดตามสถานการณ์ พยากรณ์อากาศ รับข่าวสาร
4. สํานักพัฒนาและบํารุงรักษาทางน้ํา
สํานักงานพัฒนาและบํารุงรักษาทางน้ําที่ 1 (อยุธยา) ปฏิบัติงานร่วมกับสํานักงานเจ้าท่าภูมิภาคสาขาอยุธยา นํากําลังเจ้าหน้าที่และเครื่องจักรเข้าช่วยเหลือประชาชนในพื้นที่ ต.ชีน้ําร้าย อ.อินทร์บุรี จังหวัดชัยนาท เฝ้าระวังพนังกั้นน้ํา ที่ ต.ประศุก อ.อินทร์บุรี จังหวัดสิงห์บุรี นํารถขุดตักดินป้องกันคันดินน้ําท่วมลําสนธิ ต.หนองรี อ.ลําสนธิ จังหวัดลพบุรี นําเรือท้องแบนช่วยเหลือชาวบ้านบริเวณวัดตะกู อ.บางบาล จ.พระนครศรีอยุธยา และสนับสนุนทีมกู้ภัยพุทธสวรรค์ เขตพื้นที่จังหวัดพระนครศรีอยุธยา พร้อมกําลังเจ้าหน้าที่บรรจุกระสอบทราย บริเวณอําเภอบางไทร จังหวัดพระนครศรีอยุธยา
สํานักงานพัฒนาและบํารุงรักษาทางน้ําที่ 2 (นครสวรรค์) ปฏิบัติงานร่วมกับสํานักงานเจ้าท่าภูมิภาคที่ 1 และป้องกันภัยจังหวัด และมูลนิธิร่มไทร ช่วยเหลือประชาชนในพื้นที่จังหวัดสุโขทัย และนครสวรรค์
สํานักงานพัฒนาและบํารุงรักษาทางน้ําที่ 5 (ตรัง) เตรียมความพร้อมเรือท้องแบนและเรือพระราชทานเฝ้าระวัง ในพื้นที่ อําเภอบ้านสร้าง จ.ปราจีนบุรี
สํานักงานพัฒนาและบํารุงรักษาทางน้ําที่ 7 (เชียงใหม่) รถบรรทุก 6 ล้อ ขนส่งวัสดุ เครื่องอุปโภค-บริโภค โดยปฏิบัติงานร่วมกับเทศบาลเมืองเชียงใหม่และป้องกันภัยจังหวัด สนับสนุนรถขุดในการรื้อถอนสิ่งกีดขวางทางน้ํา และซ่อมพนังดินกั้นน้ํา บริเวณองค์การบริหารส่วนตําบลบ่อหลวง อําเภอสันป่าตอง และองค์การบริหารส่วนตําบลดอนเปา อําเภอแม่วาง จังหวัดเชียงใหม่
สํานักงานพัฒนาและบํารุงรักษาทางน้ําที่ 8 (ขอนแก่น) สนับสนุนการปฏิบัติงานร่วมกับสํานักงานเจ้าท่าภูมิภาคที่ 7เข้าช่วยเหลือประชาชนที่ประสบอุทกภัย และขนย้ายสิ่งของบริเวณวงเวียนน้ําพุฝั่ง อ.เมือง และ อ.วารินชําราบ จ.อุบลราชธานี จํานวน 3 เที่ยว จํานวน 30 คน
สํานักงานพัฒนาและบํารุงรักษาทางน้ําที่ 3, 4, 6 เตรียมพร้อมเรือพระราชทาน พร้อมรถบรรทุก เพื่อเข้าปฏิบัติงานร่วมกับ จภ.4 และ จภ.5 เพื่อช่วยเหลือประชาชนที่ได้รับความเดือดร้อนจากอุทกภัยในพื้นที่ภาคใต้
กรมเจ้าท่า กระทรวงคมนาคม ได้เตรียมความพร้อมอํานวยความสะดวกให้กับประชาชนที่ประสบอุทกภัยในพื้นที่ และเตรียมพร้อมกําลังคน ยานพาหนะ บูรณาการร่วมกับจังหวัดในการให้ความช่วยเหลือประชาชนในพื้นที่ทันทีที่ได้รับแจ้งเหตุ และจัดเจ้าหน้าที่ติดตามสถานการณ์ พยากรณ์อากาศ รับข่าวสาร และสามารถโทรแจ้งได้ที่สายด่วนกรมเจ้าท่า 1199
ตลอด 24 ชั่วโมง